RTSH

Η RTSH (Αλβανικά: Radio Televizioni Shqiptar, ράντιο τελεβιζιόνι σκιπτάρ, Αγγλικά: Albanian Radio and Television, Ελληνικά: Αλβανική Ραδιοφωνία Τηλεόραση) είναι ο δημόσιος ραδιοτηλεοπτικός φορέας της Αλβανίας, που ιδρύθηκε το 1938 στα Τίρανα.

Η RTSH εκπέμπει με τρεις αναλογικούς τηλεοπτικούς σταθμούς που ονομάζονται Televizioni Shqiptar (TVSH), τέσσερις ψηφιακούς τηλεοπτικούς σταθμούς που ονομάζονται RTSH και τρεις ραδιοφωνικούς σταθμούς που χρησιμοποιούν το όνομα Radio Tirana. Επιπλέον, τέσσερις τοπικοί ραδιοφωνικοί και τηλεοπτικοί σταθμοί λειτουργούν στο Αργυρόκαστρο, την Κορυτσά, το Κούκεσι και τη Σκόδρα.

Η διεθνής τηλεοπτική εκπομπή μέσω δορυφόρου ξεκίνησε το 1993 και εστιάζει στις αλβανόφωνες κοινότητες του Κοσόβου (Πρίστινα και Μετόχια)Μη αναγνωρισμένο από όλα τα κράτη, της Σερβίας (Πρέσεβο), της Βόρειας Μακεδονίας (Αλβανοί της Βόρειας Μακεδονίας), του Μαυροβουνίου (Ουλτσίν) και της βορείου Ελλάδας, καθώς και στην Αλβανική διασπορά στην υπόλοιπη Ευρώπη. Από το 1999, η RTSH είναι μέλος της Ευρωπαϊκής Ραδιοτηλεοπτικής Ένωσης.

Ιστορία
Το ξεκίνημα της RTSH ξεκινά με την δημιουργία του ραδιοφωνικού σταθμού Radio Tirana στις 28 Νοεμβρίου 1938. Το 1987, 66 ώρες προγράμματος μεταδίδονταν σε 20 διαφορετικές γλώσσες κάθε μέρα.History of Radio Tirana's Transmitters – DX LISTENING DIGEST 6-150 October 8, 2006

Τηλεόραση
Το πρώτο δοκιμαστικό πρόγραμμα προβλήθηκε στις 29 Απριλίου 1960 στις 6 μ.μ. Η επίσημη έναρξη έγινε την 1 Μαΐου του 1960. Οι έγχρωμες μεταδόσεις ξεκίνησαν το 1981 και έγιναν μόνιμες το 1982. Το 2002 η TVSH αναδείχθηκε δεύτερη σε αριθμό ακροατηρίου με ποσοστό 17,1%. Το δεύτερο κανάλι, η TVSH 2, ξεκίνησε πειραματικές μεταδόσεις το 2003. Το 2012, κάποια ψηφιακά τηλεοπτικά κανάλια άρχισαν να μεταδίδουν με το λογότυπο της RTSH.

Η RTSH στην Αλβανική Σοσιαλιστική Δημοκρατία
Παρά το μικρό μέγεθος της χώρας και τις πρακτικές απομόνωσης, το Radio Tirana ήταν ένας σημαντικός τηλεοπτικός φορέας διεθνώς κατά τη διάρκεια του Ψυχρού Πολέμου.

Μετά τη συμμαχία της Αλβανίας με την Κίνα κατά τις δεκαετίας του 1960 και του 1970, η επίσημη πολιτική της RTSH ήταν κοντά στην Σοσιαλιστική Δημοκρατία της Κίνας.

αριστερά|μικρογραφία|150x150εσ|Καρφίτσα με το λογότυπο της RTSH, τέλη δεκαετίας 1980
Κατά τη δεκαετία του 1970, ο σταθμός εξέπεμπε στην Ευρώπη στα 1214 kHz, προκαλώντας προβλήματα παρεμβολών στο Βρετανικό BBC Radio One το οποίο εξέπεμπε στην ίδια συχνότητα.

Μετακομμουνιστική περίοδος
Η RTSH κυριάρχησε στο τηλεοπτικό πεδίο της Αλβανίας κατά τα μέσα της δεκαετίας του 1990. Μία από τις σημαντικότερες αντικομμουνιστικές εκπομπές ήταν αυτή του ταλαντούχου παρουσιαστή Adi Krasta, με τίτλο Rreth Fatit për 12-Javë.

Η TVSH είναι γνωστή για τις παραγωγές ντοκιμαντέρ για την Αλβανική εθνική κληρονομιά σε υψηλή ποιότητα. Η ενότητα του Θεάτρου στην Οθόνη παρουσίαζε δραματικές ή κωμικές παραστάσεις των προηγούμενων ετών.

Τηλεοπτικοί σταθμοί
RTSH 1 HD Μεταδίδει γενικό πρόγραμμα που συνδυάζει την ενημέρωση και την ψυχαγωγία, καθώς και σειρές και τηλεπαιχνίδια, και το Διαγωνισμό Τραγουδιού Eurovision.
RTSH 2 HD Μεταδίδει πρόγραμμα για τής μειονότητες της Αλβανίας στα Αλβανικά , Ελληνικά , Σερβικά και Σλαβομακεδονικά 
RTSH 3 HD Μεταδίδει πολιτιστικό πρόγραμμα σχετικά με την ιστορία της Αλβανίας και πρόγραμμα για τους κατοίκους της Διασποράς
RTSH 24 Μεταδίδει 24ωρο ενημερωτικό πρόγραμμα
RTSH Sport HD Μεταδίδει αλβανικό και ξένο αθλητικό πρόγραμμα
RTSH Muzikë Μεταδίδει αλβανικό και ξένο μουσικό πρόγραμμα
RTSH Fëmijë Μεταδίδει ξένο παιδικό πρόγραμμα (μεταγλωττισμένο στα Αλβανικά τις περισσότερες φορές), αλλά και παιδικό πρόγραμμα δικής του παραγωγής
RTSH Shkollë Μεταδίδει εκπομπές βασισμένες στα μαθήματα των σχολείων της Αλβανίας, καθώς και ντοκιμαντέρ
RTSH Agro Μεταδίδει εκπομπές μαγειρικής και εκπομπές προορισμένες για τους αγρότες
RTSH Film Μεταδίδει ξένες ταινίες και σειρές
RTSH Shqip Μεταδίδει αλβανικές παλιές ταινίες και μαγνητοσκοπημένες εκδηλώσεις
RTSH Plus Μεταδίδει πρόγραμμα από το αρχείο του RTSH
RTSH Kuvend Μεταδίδει ζωντανά τις συσκέψεις του αλβανικού κοινοβουλίου.
RTSH Sat Το δορυφορικό κανάλι που εκπέμπει το πρόγραμμα (συγκεκριμένων) καναλιών του RTSH στην Ευρώπη
RTSH Gjirokastra Μεταδίδει τοπικές εκπομπές από το Αργυρόκαστρο
RTSH Korca Μεταδίδει τοπικές εκπομπές από την Κορυτσά 
RTSH Skodra Μεταδίδει τοπικές εκπομπές από την Σκόδρα
RTSH Kukes  Μεταδίδει τοπικές εκπομπές από τo Κούκεσι

Ραδιοφωνικοί σταθμοί
Radio Tirana Το Πρώτο Πρόγραμμα της Αλβανικής Ραδιοφωνίας. Εστιάζει σε ειδήσεις και εκπομπές συζητήσεων. Είναι Παναλβανικής εμβέλειας, και έχει αναμεταδότες σε όλοκληρη την Αλβανία. 
Radio Tirana 2 Το Δεύτερο Πρόγραμμα της Αλβανικής Ραδιοφωνίας. Το πρόγραμμα του περιέχει μουσικές εκπομπές.
Radio Tirana 3 Το Τρίτο Πρόγραμμα της Αλβανικής Ραδιοφωνίας. Το πρόγραμμα του περιέχει πολιτιστικές εκπομπές.
Radio Tirana International Το Παγκόσμιο Πρόγραμμα της Αλβανικής Ραδιοφωνίας. Το πρόγραμμα του εστιάζει στους ξένους που επισκέπτονται ή ζουν στην Αλβανία, και στους Αλβανούς των γειτονικών χωρών και της διασποράς.
Radio Tirana Klasik Εστιάζει σε πρόγραμμα αφιερωμένο στην κλασική μουσική
RTSH Muzikë Radio Μεταδίδει τον ήχο από το τηλεοπτικό RTSH Muzikë, και εστιάζει στην Αλβανική Showbiz.
Radio Tirana Jazz Εστιάζει στην τζαζ μουσική
Radio Tirana Fëmijë Εστιάζει στην παιδική μουσική

Παραπομπές

Βιβλιογραφία
Cobani, Agron. Ju flet Tirana..., Tirana, Toena: 2010.

Εξωτερικοί σύνδεσμοι
Official Website
Radio Tirana 3 at CHEcast
RTSH Youtube Channel
TVSH Newsdesk Youtube Channel
Radio Kukesi Live Streaming
RTGJ Radio Televizioni Gjirokastra Youtube Channel
RTV Korca Youtube Channel

Κατηγορία:Τηλεόραση στην Αλβανία
Κατηγορία:Μέλη της Ευρωπαϊκής Ραδιοτηλεοπτικής Ένωσης
Κατηγορία:Κρατικοί ραδιοτηλεοπτικοί σταθμοί